REGULAMENTUL (CE) NR. 912/2008 COMISIEI
din 18 septembrie 2008
de stabilire a coeficientului de atribuire care urmează să fie aplicat cererilor de licențe de import depuse în cadrul contingentului tarifar de import deschis prin Regulamentul (CE) nr. 964/2007 pentru orezul originar din țările mai puțin dezvoltate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
întrucât:
(1)
Regulamentul (CE) nr. 964/2007 al Comisiei (3) a deschis pentru anul de comercializare 2008/2009 un contingent tarifar anual de import de 6 694 tone de orez având codul NC 1006, exprimat în echivalent orez decorticat și originar din țările mai puțin dezvoltate (număr de ordine 09.4178).
(2)
Din comunicarea efectuată în conformitate cu articolul 4 litera (a) din Regulamentul (CE) nr. 964/2007, rezultă că cererile depuse în primele șapte zile ale lunii septembrie 2008, în conformitate cu articolul 2 alineatul (4) din respectivul regulament, se referă la cantități superioare celor disponibile. Prin urmare, este necesar să se determine în ce măsură se pot elibera licențe de import, stabilindu-se coeficientul de atribuire care urmează să fie aplicat cantităților solicitate,
ADOPTĂ PREZENTUL REGULAMENT:
Articolul 1
Pentru cererile de licențe de import de orez originar din țările mai puțin dezvoltate, menționate în anexa I la Regulamentul (CE) nr. 980/2005 al Consiliului (4), corespunzătoare contingentului deschis pentru anul de comercializare 2008/2009, prevăzut de Regulamentul (CE) nr. 964/2007, și depuse în primele șapte zile ale lunii septembrie 2008, se eliberează licențe pentru cantitățile solicitate, la care se aplică un coeficient de atribuire de 70,583119 %.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 septembrie 2008.